**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 05.08.2022 ora 08.00 – 06.08.2022, ora 08.00**

#### *I. SITUAŢIA HIDROMETEOROLOGICĂ*

**1. Situaţia și prognoza hidrologică pe râurile interioare și Dunăre, din 06.08.2022, ora 08.00**

**RÂURI:** **Debitele au fost în general în scădere,** exceptând râurile din bazinele hidrografice: Vișeu, Iza, Tur, Crasna, Barcău, Crișul Repede, Bârzava, Moravița, Caraș, Nera, Cerna, Jiu, Vedea, Argeș, Ialomița, Bârlad, Jijia, cele din Dobrogea, bazinele superioare ale Someșului Mic, Crișului Negru, Crișului Alb, Arieșului, Timișului și bazinul mijlociu și inferior al Oltului, unde au fost relativ staționare.

Debitele medii zilnice se situează în general la valori sub mediile multianuale lunare, cu coeficienţi moduli cuprinşi între 30-80% din normalele lunare, mai mici (sub 30% din mediile multianuale lunare) pe râurile din bazinele: Crasna, Barcău, Crișul Repede, Târnava Mare, Timiş, Bârzava, Moravița, Caraș, Nera, Amaradia, Suceava, Moldova, Bârlad, Jjiia, cursul superior al Siretului, unii afluenți ai Bistriței, Oltului mijlociu și inferior şi pe unele râuri din bazinul superior al Argeșului.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general în scădere,** exceptând râurile din bazinele hidrografice: Vișeu, Iza, Tur, Crasna, Barcău, Crișul Repede, Bega, Timiș, Bârzava, Moravița, Caraș, Nera, Cerna, Jiu, Olt, Vedea, Argeș, Ialomița, Bârlad, Jijia, cele din Dobrogea, bazinele superioare ale Someșului, Someșului Mic, Crișului Negru, Crișului Alb, Mureșului și Arieșului, unde vor fi relativ staționare.

Sunt posibile creșteri izolate de niveluri și debite pe unele râuri mici din jumătatea de est a țării, ca urmare a precipitațiilor slabe prevăzute sub formă de aversă.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE**: **Debitul la intrarea în țară (secțiunea Baziaș)** în intervalul 05.08.2022 – 06.08.2022 **a fost în uşoară creştere,** având valoarea de **2050 m3/s,** sub media multianuală a lunii **august (4300 m3/s).**

În aval de Porţile de Fier debitele au fost în creștere ușoară pe sectorul Gruia –Oltenița și relativ staționare pe sectorul Călărași – Tulcea.

**Debitul la intrarea în țară (secțiunea Baziaș) va fi staționar (2050 m3/s).**

În aval de Porțile de Fier debitele vor fi în creştere pe sectorul Gruia – Călărași şi relativ staţionare pe sectorul Cernavodă – Tulcea.

**2.** **Situaţia meteorologică în intervalul 05.08.2022, ora 08.00 – 06.08.2022, ora 08.00**

**În ţara,** valul de căldură s-a intensificat, iar în regiunile vestice şi sudice a fost caniculă şi disconfort termic ridicat. *Indicele temperatură-umezeală (ITU) a atins sau a depăşit uşor pragul critic de 80 de unități local în Oltenia și Muntenia și izolat în Banat, Crișana, sudul Moldovei și în Dobrogea.* Cerul a fost mai mult senin în vestul, sud-vestul și parțial în centrul teritoriului și variabil în rest. Spre seară, cu totul izolat în zona Carpaților Orientali a plouat slab. Vântul a suflat slab şi moderat. Temperaturile maxime s-au încadrat între 28 de grade la Mangalia, Sulina, Întorsura Buzăului și Câmpulung Muscel și 38 de grade la Calafat, iar la ora 06 se înregistrau valori termice cuprinse între 12 grade la Voineasa, Petroșani, Bozovici, Câmpeni, Miercurea Ciuc și Toplița și 26 de grade la Șiria.

**La Bucureşti,** vremea a fost caniculară după-amiaza, iar disconfortul termic ridicat. *Indicele temperatură-umezeală (ITU) a atins și a depăşit uşor pragul critic de 80 de unități.* Cerul a fost variabil, iar vântul a suflat slab până la moderat. Temperatura maximă a fost de 34 de grade la Afumați, 35 de grade la Băneasa și 36 de grade la Filaret, iar la ora 06 se înregistrau 19 grade la stația meteorologică Băneasa, 22 de grade la Afumați și 23 de grade la Filaret.

**3. Prognoza meteorologică în intervalul 06.08.2022, ora 08.00 – 07.08.2022, ora 08.00**

**În ţara,** vremea va fi călduroasă, caniculară în vest şi local în sud și centru, unde disconfortul termic va fi ridicat, iar indicele temperatură-umezeală va depăși pragul critic de 80 de unități. În jumătatea de est a teritoriului cerul va fi variabil, temporar cu unele înnorări mai ales după-amiaza și seara, când izolat se vor semnala ploi de scurtă durată. În celelalte regiuni cerul se va menține mai mult senin. Vântul va sufla slab și moderat, cu unele intensificări pe crestele montane, iar spre seară și noaptea și în extremitatea vestică și nord-vestică. Temperaturile maxime se vor încadra între 27 de grade pe litoral şi 38 de grade în Banat, în sudul Crișanei și al Olteniei, iar minimele termice se vor situa între 15 și 23 de grade, mai coborâte în depresiunile Carpaţilor Orientali spre 11 grade.

**La Bucureşti,** Vremea va fi caniculară, disconfortul termic se va accentua, iar indicele temperatură-umezeală va depăși pragul critic de 80 de unități. Cerul va fi variabil, cu unele înnorări după-amiaza și seara. Vântul va sufla slab până la moderat.

Temperatura maximă va fi de 34...36 de grade, iar cea minimă de 18...21 de grade.

###### II. CALITATEA APELOR

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

***Administraţia Bazinală de Apă Argeş Vedea Piteşti*** informează în data de 05.08.2022, pe cursul de apă al râului Ilfov, în zona lacului Adunaţi, s-au observat scoici şi melci morţi.

Se va reveni cu informații suplimentare.

***Administraţia Bazinală de Apă Argeş Vedea Piteşti*** informeaza despre apariția unei poluări accidentale în data de 30.07.2022 pe rigola malului drept a acumulării barajului Mărăcineni – r. Doamnei, comuna Mărăcineni, județul Argeș. Se va reveni cu informaţii

2.3. Pe Marea Neagra

Nu au fost semnalate evenimente deosebite.

###### III. CALITATEA MEDIULUI

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă* Dobrogea-Litoral**

Se aplică prevederile din „Planul de restricții și folosire a apei în perioade deficitare” astfel:

* treapta I-a pentru S.N.NUCLEARELECTRICA S.A. (jud Constanța).
* treapta I și a II-a pentru: Sarme si Cabluri SA, ANIF SH Harsova, ANIF - Am. Topalu, ANIF - SH Seimeni, CN ACN SA Agigea, RAJA SA Constanta, ANIF - SH Cochirleni – Rasova, Danubiu Elite, Aquarome Elite, OUAI Ostrov-Babusa, OUAI Ostrov-Regie (jud Constanța); A.N.I.F. Tulcea - Am. 23 August – Isaccea, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, ANIF Tulcea Sist. Isaccea, Primaria Pardina, SC Anglo Rom (irigatii Stipoc Chilia Veche), SC Delta Rom Agriculture SRL (irigatii Tatanir Chilia Veche), SC Aquaprest Chilia Veche, SC Gip Est, SC Eldorado SRL Galati - Am.Chilia I, SC Piscicola Sofia & Gabriel EU - A.P. Popina, SC Gelmin, S.C.Alum SATulcea, S.C. Aquaserv SA Tulcea, SC Aquaserv SA - P.L. Partizani, SC PROMEX SRL, SC CONSTANT PROD SRL, SC PISCICOLA TULCEA SRL, SC Euro Delta Danube - A.P. Maliuc, SC PROIECT CONSTRUCT SRL, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA Crisan - P.L. Mila 23, SC Obretin, SC Aquaserv SA - P.L. Crisan, SC Fish Tour Delta SRL - A.P. Obretin II, SC Mariocons Hunting (A.P. Ceamurlia 1), SC KIARA LACI SRL, SC Pedromar SRL - A.P. Ceamurlia I, C.C. GREEN ORGANIZATION SRL, SC NEW ECO STUF SRL, SC New Eco Stuf SRL - A.P. Ceamurlia I, S.C. Aquaserv SA Tulcea-P.L.Sulina, A.N.I.F. Am.Tulcea-Nufãrul, SC Aquaserv SA-P.L. Mahmudia, SC AGRO EXPERIMENTARI SRL - P.L. Uzlina, SC PASIROM INTERACTIV SRL - A.P. Murighiol 1, SC AGRO EXIM GRUP SRL, SC MITI GEO SRL, SC AGRO EXPERIMENTARI SRL - P.L. Dunavat, SC Agri Delta Serv SRL - A.P. Dunavat II, SC Advadelt Turism SRL-A.P.Dunavat I, SC ALBATROS IMPEX SRL, SC Holbina 3 Bibani, SC Delta Pike & Carp SRL, AG MOORKENS PATRIMONIUM SRL, SC Uzina de Apa Sf. Gheorghe (jud Tulcea);
* treapta a III-a pentru: Sarme si Cabluri SA, ANIF SH Harsova, ANIF - Am. Topalu, ANIF - SH Seimeni, CN ACN SA Agigea, RAJA SA Constanta, ANIF - SH Cochirleni – Rasova, Danubiu Elite, Aquarome Elite, OUAI Ostrov-Babusa, OUAI Ostrov-Regie (jud Constanța); S.A.A.C. Daeni, SC TUMULT GRUP SRL, SC BALTA STAR SRL, A.N.I.F. Tulcea - Am. Ostrov, A.N.I.F. Tulcea - Am.Dăeni Ostrov Peceneaga, SC FRAHER DISTRIBUTION SRL, CORCEA LOREDANA I.I., SC RAI VERDE SRL, S.C. Piscicola Macin (Am. Turcoaia), A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August – Măcin, Comuna Smardan, A.N.I.F. Tulcea - Am. 23 August – Isaccea, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, ANIF Tulcea Sist. Isaccea (jud Tulcea).

***Administratia Bazinala de Apă* Ialomiţa-Buzău**

* Pentru sectoarele fluviului Dunarea aferente ABA Buzau Ialomita: din cauza scaderii nivelului, respectiv a debitului fluviului Dunarea pe sectorul Sector 4 Braila – Galati (sector 4) s-au atins valorile corespunzatoare treptei III de restrictii, in sectiunea Braila (P.H. Vraila); astfel, ABA Buzau – Ialomita a procedat la aplicarea prevederilor acestui plan, impunand aplicarea treptei III de restrictii la folosintele de apa: ANIF Braila UA Braila Nord -ANIF Braila Insula Mare a Braila -FOUAI Vadeni Sectorul Chiciu – Cernavoda – Harsova. Sectorul 6.1 - sectiunea Fetesti si sectorul 6 - sectiunea Calarasi raman in faza III de restrictii. Se mentine faza de atentionare/avertizare pentru Vadu Oii (P.H. Gropeni – sector 5.1).
* Referitor la rauri interioare: urmare a conditiilor hidrometeorologice din ultimele zile si a analizei debitelor, privind satisfacerea cerintelor de apa a beneficiarilor, conform “Planului de restrictii si folosirea a apei in perioade deficitare – bh Ialomita, bh Buzau, bh Calmatui”, incepand cu 01.08.2022, la nivelul ABA Buzau – Ialomita, nu mai este necesara aplicarea restrictiilor pe sectoarele raurilor interioare aferente ABA Buzau Ialomita.

***Administratia Bazinala de Apă* Siret**

* Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindesti (pr Horait jud Suceava) si treapta a III-a pentru SPAAC Patrauti (pr Ciricau-jud Suceava).

***Administratia Bazinala de Apă* Crișuri**

* Se aplică prevederile din „Planul de restricții și folosire a apei în perioade deficitare”, treapta I pe râul Barcău, pentru: SC OMV Petrom SA; Drimbău Florin Ionuț Întreprindere Individuală; S.C. Ateban S.R.L, P.F Hălmăjan Adrian; Regia Națională a Pădurilor Romsilva R.A – Sucursala Direcția Silvică Sălaj; PF Chiș Florin (jud. Bihor).

***Administratia Bazinala de Apă* Olt**

* Se aplică prevederile din „Planul de restricții și folosire a apei în perioade deficitare”, treapta a II-a pentru: S.C. Agropisc S.R.L. Sânpaul- Amenajare piscicolă în loc. Sânpaul, com. Mărtiniș, jud. Harghita și treapta I-a pentru: S.C. Compania Apă S.A. Braşov - Sector Rupea - Restricție de apă pentru comunele Racoș (satele Racoş şi Mateiaş); com. Hoghiz (satele Bogata și Dopca) în loc Dopca, jud. Brașov.
* Având în vedere că în perioada 29-31.07.2022 au fost prezente precipitații pe teritoriul județului Covasna, beneficiarii folosințelor de apă cu probleme (Comuna Belin, jud. Covasna - Zonă de agrement pentru practicarea pescuitului sportiv, loc. Belin, jud. Covasna, S.C. Fishenda S.R.L., sat Sâncraiu, com. Ilieni, jud. Covasna - Complex Piscicol Reci, jud. Covasna - Incintele I şi II , S.C. Rolling Trans S.R.L., sat Zălan, com. Bodoc, jud. Covasna - Lac pentru agrement și pescuit sportiv, în extravilanul mun. Sf. Gheorghe) au transmis telefonic remedieri cu privire la primirea apei în lacurile piscicole conform cerinței de apă. Prin adresa nr. 2816 din 02.08.2022 înregistratã la S.G.A. Braşov cu nr. 7167 din 02.08.2022, S.C. VIROMET S.A. a anunţat cã: activitatea de fabricare a produselor chimice este opritã, la data prezentei funcționează la capacitate normală doar staţia de epurare pentru epurarea apelor uzate provenite de la S.C. PUROLITE S.R.L., conform contract, precum și cele două microhidrocentrale; Ca urmare, treapta 3 de restricții nu este cauzată de un deficit de apă la sursă, ci de o diminuare a activității. S.C. Turism Balnear si Vânătoare S.R.L., loc. Lugoj, jud. Timiş - Păstrăvăria ''Floarea Reginei'', loc. Stațiunea Climaterică Sâmbăta, com. Sâmbăta de Sus a suspendat restricția de apă, volumul prelevat în ultimele 24 de ore fiind de 36033 mc, mai mare decat cerința de apă în regim normal de funcționare.

***Administratia Bazinala de Apă* Prut Bârlad**

**Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.

**Judetul Iasi:** Se mentine situatia de restrictii in alimentarea cu apa pentru piscicultura la folosintele: S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea temporara a debitelor cu 50% la sursa r. Miletin – ac.Halceni corespunzator volumului aferent treptei a III-a de restrictii; SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor; SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**Judetul Vaslui:** Se mentin prevederile „Planului de restrictii si folosire a apei in perioade deficitare”, astfel: treapta III - pentru S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

**Judetul Galati:** Se impune aplicarea Planului de restrictii in alimentarea cu apa - treapta III incepand cu data de 03.08.2022 pentru: Liberty Galati S.A. - alimentare cu apa pentru industrie; C.J. Galati - Serviciul Public Judetean de Administrare a dom. public si privat-Balta Zatun; Santierul Naval DAMEN S.A. Galati; A.N.I.F.-Filiala Teritoriala de Imbunatatiri Funciare - S.P.A. Dunare.

Direcția Comunicare